Kuinka hillitä makeishimoa? 10 vinkkiä! - Aurora Renvall\nEdit: Bloggaus kirjoitettu alunperin 2013 ja muokattu nyt 2015\nTää on sellanen aihe, mikä oli ainakin mulle tosi iso juttu fitnesshomman alussa.\nOireet: pakonomainen ahmiminen koska se on hyvää, sitä on tarjolla, ois jotain kiva puputtaa tai koska tekee vaan mieli. Lievä pelko oman makeismäärän loppumisesta on myös yksi oireista. Makeanhimooja ostaa itselleen riittävästi namuja ja jos tietää, että paikalla tulee olemaan muita varautuu hän myös siihen, jotta hänen oma makeisvarastosaldonsa pysyy muuttumattomana. Jos hän ei ole varautun vieraisiin, mutta on kuitenkin luonteelta ihan mukava tyyppi, jakaa hän yleensä oman varastonsa, mutta kuitenkin hieman vastahakoisesti.\nMakeanhimooja saattaa myös paikoittain piilotella makeisiaan pahan päivän varalle ja napostella niitä salaa. Salaa syömisen huono puoli on, että se minkä salaa syöt näytät julkisesti.\nWhat u eat in private u show in public.\nMinä, fitnessaku, olen entinen SA-kerhon (Sugarholics Anonymous :D ) jäsen. En ole pahemmin enää!\nJoku nyt selailee blogikuvia ja miettii, että oon kumminkin aina syönyt vaan salaatinlehtiä ja muita käpyjä, joten tässä teille pari esimerkkiä mun ex-safkoista :D\n-Yläasteella söin varmaan vuoden suurimmaksi osaksi voileipiä. Kokkaus ei paljoa kiinnostanut. Voileivissä olin aika haka. Aamupala, välipala, iltaruoka, iltapala – voileipiä ja monta. Proteiinia? Jos nyt kinkkua oli saatavilla niin joo, siivu per leipä.\n-Tiedätte sellasia kannuja, joissa on desimitat kyljessä ja tilavuus noin 1,5 litraa? Join niistä teetä. Kaadoin sinne sokeria aina pari desiä.\n-Tiedätte millanen on leipomiskulho? Söin joka päivä sellaisesta puoli pakettia ”Fitness”-muroja ja päälle 1L maitoa. P.S näiden aamumurojen yhteiskalorit on yli 700 kcal ja siitä 13 palaa sugah.\n-Joka viikko Ben & Jerry – kesto: noin 20 min kalorit: 1000 kcal.\n-Isi leipoi korvapuusteja, söin ainakin 6 ja ei, ne eivät olleet pieniä.\n-Keitettiin pikkubroidin kanssa pastaa: syötiin kattilasta. Ei lihaa, vaan pastaa, paljon.\n-Ostettiin pikkubroidin kanssa tukusta laatikollinen karkkiremmejä (niitä vanhanaikaisia mitä myytiin ainakin ennen kiskoilla): syötiin koko looda kahdessa päivässä.\n-Voitettiin arvonnassa 3 kiloa karkkia: syötiin ne viikonlopun aikana.\n-Join päivässä yhden Tropicana Orange Original-tölkin. Niin hyvää! Jep, 40 palaa sokeria…\n-Ostin lukioaikana koulun viereisestä leipomosta 10 runebergintorttua ja söin ne kaikki välitunnilla, yksin.\nSit joku viel kommentoi mun Rakkaus & Rasvaprosentti -kirjotusta:\n”miten ihmeessä sulla on silti noin korkea rasvaprosentti? :O”\njoo.. TÄN TAKIA :D Varmasti ois vielä korkeampi jos en olisi ollut harrastanut 15 eri urhelulajia..\nMuutenkin sulle joka anonyyminä noin ajattelit niin jännä ettei osata käsittää, että välttämättä jokainen ei synny valmiiksi jäätävillä lihaksilla ja rasvattomalla kropalla. Onneksi. Ois aika karun näkösiä vauvoja. Ei kukaan enää kurkkais rattaisiin ja sanois ”Söööpööö!” :D\njuu töitä pitää tehdä. Mäkin tässä purkanu ton yllä olevan listan jämiä itsestäni viimeset 5kk aika hiki hatusssa :D Vois olla vähemmän hiki jos ei ois mutustanu menemään.\nNamipuputtaminen täytyy lopettaa kerralla jos:\nA) epäilet kykyjäsi pysyä kohtuullisissa annoksissa ja pelkäät lipsuvasi takaisin vanhoihin tapoihin.\nB) olet epäonnistunut aiemmin kiinteytystavoitteissasi.\nMinä kuulun ehdottomasti ryhmään A. Jos osaat kohtuudella syödä 10g kakkua kaverin synttäreillä niin se tuskin kaataa tavoitettasi. Minä en uskaltaisi edes kokeilla.\nSayNo2Sugar Advice 1:\nSyö tasaisin väliajoin. 2-4h, ihanteellisesti 3h välein. Pyydä valmentajalta tai ravintoneuvojalta oma tasapainoinen ruokavaliosuunnitelma. Tämä on ehkä maailman yksinkertaisin ja tyhmältä kuulostavin neuvo makeanhimoon, mutta se on kaiken perustana. Makeisiin on helpointa sortua kun syö epäsäännöllisesti eri määriä eri aikoihin ja vaihtelevalla sisällöllä, etenkin jos on nälkä. Nälkään karkin syöminen on pahinta – no control.\nSayNo2Sugar Advice 2:\nJuo 3-4 litraa vettä päivässä. Usko tai älä, vesi pitää yllä kylläisyyden tunnetta ja täyttää masua. Pullottaa juomapulloon vettä ja hörppii siitä menemään töissä, työmatkalla ja telkkarin ääressä. Itse pullotan töihin aina 3 kpl 0,5L pulloa niin on helppoa korkata suoraan seuraava ja tietää paljonko on juonut.\nOon kuullut, että tupakoitsijoille röökin lopettaminen on vaikeaa myös tottumuksesta ihan pelkästään siihen käden liikkeeseen kun polttaa. Veikkaan, että makeanhimoojilla on vähän sama juttu siinä käteen nami ja kohti suuta -liikkeessä. Tulee sellainen ahdistunut ja toimeeton olo kun ei saa enää laittaa mitään namuja suuhun. Eli vesipullo handuun ja sama liike, mutta namin tilalla onkin terveellistä vettä :)\nAluksi veden juonti voi olla todella haastavaa. Mulle ainakin oli. Aiemmin join ehkä 2 dl vettä päivässä + treeneissä. Muuten maitoa, mehua, limua… eli kaloreita kaloreita ja lisää kaloreita! Jos vesi ei maistu niin pienen liikunnan tai monen tunnin pälättämisen jälkeen maistuu takuulla. Itse puhun töissä lähes taukoamatta työn luonteen vuoksi, joten jano on. Mitä kovempaa huutelee sen enemmän tulee jano :D Liikunnallisina päivinä veden tarve on tietysti suurempi kuin muutoin. Joillekin vesi maistuu paremmalta kun pullottaa ja säilyttää jääkapissa, ice cold <3 Toiset taas tykkää kun säilyttää huoneenlämmössä vaikka kannussa. Muista korkki ettei pölyty.\nJos vesi ei silti maistu, juo väkisin. Varsinkin ennen treeniä on tärkeää olla nesteytettynä, sillä voimatasot tippuvat useita prosentteja jos et ole juonut kunnolla, vaikkei vielä olisi edes jano!\nSayNo2Sugar Advice 3:\n-Pysy kiireisenä. Liikkeessä on vaikeaa napostella ;D\n-Nappaa oma kulta, kamu tai vaikka naapurin koiruli mukaan kävelylle tai koirapuistoon.\n*Huom jos otat vain oman kullan mukaasi, voi näyttää hassulta jos viet hänet koirapuistoon. Jos kumminkin viet niin valitse edes se isommille koirille tarkoitettu aitaus. Näin murusi saa enemmän tilaa juosta ympärinsä. Hehheh. (Ymmärrän jos kukaan ei tajua tätä :D)\n-Hyppää autoon/dösään ja ajele jollekin lähialueelle, mitä et tunne niin hyvin. Sitten vaan käppäilemällä tutkimaan! Tehdään tätä aina välillä Lassen kanssa:) Vieläkin on kotikaupunginosassa paikkoja, joita ei olla tutkittu. Etenkin rivari- ja omakotitaloalueita on kivaa selailla, omasta kodista haaveillessa, varsinkin jotain ökyalueita ;)\n-Jääkävelylle! Varsinkin näillä keleillä :)\n-Hiihtämään tai luistelemaan\n-Uimaan! Flamingo Spa <3\n-Messuille! (muista omat eväät)\nSayNo2Sugar Advice 4:\nSokeriton purukumi & -pastillit\nItsekin syön sokeritonta purkkaa pari päivässä. Pitää varoa, ettei mene överiksi purkat (kerran söin noin 70 :D ), sillä vaikka olisi sitkeän sissin masutoiminnot, niin kuin minulla, niin sokeritonkin purkka sisältää kaloreita.\nTe, jotka syötte sokerittomia pastilleja kuten esim Läkerol, niin tarkistakaa aina mitä ne sisältää. Läkerolpurkki sisältää n. 11g hiilihydraatteja sokerittomuudestaan huolimatta. Tietenkin parempi se kuin Fazerin sininen :D mutta jos haluaa olla tarkka niin hyvä tsekata. Itsekin yllätyin kun ekan kerran huomasin.\nLeffaan just nää Läkerolit on ihan huippueväät, kannattaa kokeilla uusia makuja; tosi hyviä, toi Sunset on mun lemppari! …ja vaikka purkki on pieni, ei sitä ole silti pakko aina kokonaan syödä ;)\nSayNo2Sugar Advice 5:\nStevia. Stevia -makeutusainetta on helppoa laittaa maitorahkaan, marjojen päälle puuroon, pirtelöön jne. sokerin sijasta. Makutusjauheet toimivat hyvin sokerin tilalla myös leivonnaisissa. Itsehän en niitä syö, mutta kun tuliaisiki leivon vaikka muffinsseja niin kukaan ei edes huomannut, että ovat makeutusaineella duunattuja :)\nStevia on kasvisuku. Tähän kasvisukuun kuuluu 240 kasvia, joista yksi on käytössä makeutusaineen lähteenä. Stevia hyväksyttiin Suomen markkinoille vasta 2011. Toinen yleisempi makeutusainevaihtoehto on vanha kunnon aspartaami. Aspartaami on keinotekoinen makeutusaine, eli se ei kasva luonnossa kasvin muodossa. Nämä makeutusaineet ovat maailman tutkituimpia elintarvikeaineita. Ja kiistellyimpiä. Tällä hetkellä yleistulos on, että ne ovat turvallisia. Nämä tutkimukset ailahtelevat aika samaa rataa kuin ”Onko kahvi terveellistä?” ja ”Aiheuttaako kännykkäsi aivosyöpää” -tutkimukset.\nEdit: Tämä bloggaus on alunperin kirjoitettu 2013, nyt 2015 kantani on: Suosi Steviaa, vähennä aspartaami minimiin tai älä käytä ollenkaan. Vieläkään ei tietääkseni kukaan (paitsi täyteen pumpatut laboratooriorotat) ole kuollut aspartaamiin. Nykyään suosin ja suosittelen mahdollisimman puhdasta ruokavalioa ihan kokonaisuutena. Ajatuksena, että kaikki luonnottomat ruoka-aineet kuten aspartaami ovat ylimääräisiä ja siksi tarpeettomia. Keho ja aineenvaihdunta toimii varmasti parhaiten ilman keinotekoisia aineita.\nSokeria en aio enää käyttää, se on varma. Siispä näistä kahdesta ainakin itse valitsen tuon Stevian; vaikuttaa luonnollisemmalta ja siksi paremmalta. Maussa en näe merkittävää eroa. Stevian huono puoli on, että se on kilohinnalta aika paljon kalliimpaa kuin aspartaami.\nTunnustan, että meillä kotona menee Steviaa ainoastaan aamupuuroon. Aspartaamijauhetta käytetään iltapirtelöön ja aspartaaminappeja teehen. Päivittäin makeutusaineita tulee siis käytettyä aika paljon. Vähän kauhistuttaa itseäkin näitä tutkimuksia lueskellessa. Kiinteytysprosessissa kuitenkin varmasti vähemmän haitallista kuin sokeri. Näillä siis mennään :)\nEdit: Nykyään (2015) käytän vain 2 nappulaa Hermesetasta (aspartaamia) per kahvi. Ennen käytin 5… Nojuu, muuten puurot ym. rahkat syön ihan naturel. Pitää kuitenkin muistaa, että perus prodejauheet, limut ja Skyrit sisältää myös aspartaamia, eli ei siitä ihan irti olla vieläkään, mutta vähennetty on!\nMuutenkin nyt mitä enemmän kuukaudet menevät eteenpäin, sitä enemmän halu kiinteytyä päihittää halun syödä herkkuja. Aina sanon herkuille ”ei”, mutta alussa se oli huomattavasti vaikeampaa kuin nyt. Onneksi runebergintorttukausi on ohi, tarvitse kuolata niitä joka liikkeessä :D\nSayNo2Sugar Advice 6:\nÄlä säilytä kotona mitään namuja. Jos niitä on nyt kaapissa: anna naapurille, kodittomalle, vie tuparilahjana jollekin tai heitä armotta roskiin.\nSayNo2Sugar Advice 7:\nIlmoita kiinteystysprojektistasi suvulle ja kavereille ennen merkkipäiviä, juhlia ym. Varmista etteivät he tuhlaa eurojaan suklaakonvehtipakettiin, joka kumminkin päätyy roskiin tai pahimmassa tapauksessa vyötärölle. Jos saat lahjana kumminkin: SayNo2Sugar Advice 6 käyttöön.\nSayNo2Sugar Advice 8:\nPidä aina ruokaa mukana. Paras apu tähän on 6pack bag, jota mainostin aiemmassa postauksessa, eli kunnon kylmälaukku. Sen avulla saa mitä vaan ruokaa matkaan!\nTunge vähähiilihydraattinen protskupatukka (oma suosikki Leader So Lo Carb tuplasuklaa) auton hanskalokeroon, jokaiseen käsi- ja treenilaukkuun, työpöydän vetolaatikkoon ja vaikka pariin takkiin.\nAina pitää olla jotain syötävää mukana, ettei aineenvaihdunta hidastu pitkien ruokailuvälejen johdosta.\nEdit: 2015 suositukseni on, että syöt jotain luonnonmukaisempaa kuin prodepatukkaa, kuten banaania, pähkinöitä, leikkeleitä, Fitnessgurun kuivalihaa (NAM!) jne. Prodepatukka siellä täällä on ihan jees perus mimmille, mutta en nyt enää joka takkiin tunkisi :D Tuo vanha ehdotukseni johtui siitä, että Fitfarmin minulle tekemässä ruokaohjelmassa oli ”massakaudella” joka päivä yksi proteiinipatukka… Nyt olen vähän sivistyneempi ravinno suhteen :)\nSayNo2Sugar Advice 9:\nLiimaa jääkaappiin tavoitekuvia amazing body -idoleistasi. Omani on jo aiemmin hehkuttamani olympiavoittaja Nicole Wilkins. Wilkinsiin on helppo samaistua, ollan molemmat iloista ja auttavaista sorttia. Liian usein törmää salitreenaajiin, jotka ovat vihaisia tuppisuita. Haukkuvat mieluummin salilla ja foorumeilla kuin oikeasti tarjoaisivat apua. Siksi koitan seurata Wilkinsin salitossujen jäljissä ja olla mahdollisimman positiivinen, rakentava ja motivoiva muita kanssatreenaajia kohtaan.\nEtenkin parisuhteessa makeishalujen vastustamista voi vaikeuttaa suuresti jos oma kumppani mässäilee mitä sattuu ja täyttää jääkaapin omilla namuilla. Tällöin jääkaappikuvat ovat todella tarpeen! Siinä jääkaappia raottaessa, pahat mielessä, on aika vaikeaa kurottaa kohti suklaamoussea kun idoli tuijottaa silmiin varustettuna liian nätisti erottuvilla vatsalihaksilla ;D\nSayNo2Sugar Advice 10:\nMarjat! Marjoista voi tehdä vaikka mitä pirtelöitä! Ylihelppo ohjekin saatavilla:\n100-150g lempimarjoja + 1 maitorahka + makeutusainetta oman maun mukaan\n-> blenderiin = ready!\nPäivittäinen pirtelökin voi tuntua kauheelta säätämiseltä punnitsemisen ja kippojen tiskaamisen kanssa, mutta trust me, siitä tulee rutiinia ajan kanssa :)\nMikään herkku ei maistu niin hyvältä kuin se miltä tikissä oleminen tuntuu ;)\nNyt vähän ennakkohuutelen, vahvistan tuon lauseen kesällä sitten kun OIKEASTI olen siellä pisteessä ;D\nAvainsanat: makeanhimo miten päästä eroon makeanhimosta miten päästä eroon sokerista miten syödä terveellisesti sokeriaddikti sokerihimo\n20 vastausta artikkeliin “Kuinka hillitä makeishimoa? 10 vinkkiä!”\nKiitos taas loistavasta postauksesta! Ja kiva, että kommenttini ilahdutti :) Olen kanssa ilmiömäinen sokerihirmu. Kilo karkkia katoaa päivässä jos on tarvis. Tämä onkin ollut minulle se pahin paikka. Minä vaan yksinkertaisesti RAKASTAN karkkia. Mutta pakko se vaan on ollut luopua.. Taas tuli päivän annos motivaatiota ja vinkkejä :)-A\nAku Vuorensola sanoo:\nHei jee tuplaonnistuminen ;D Toi kilo karkkiakin on niin absurdi määrä :D?! Kun eilen tota omaa järkkylistaanikin kirjotin ni tuntu ihan älyttömältä ja mietin miten ihmeessä en oikeasti oo koskaan painanu 63 kiloa enemmän :D Onneks uusiakin asioita ja ruokia voi oppia rakastamaan :)! En ikinä ois aiemmin uskonu esim et aamupuurosta tulee mun herkku :D nam<3 May the the anti-sugar force b with u A !\nTää oli ihan super! Muutenkin tykkään sun blogista mielettömästi!Mulla on kans pahemman luokan makea-ongelma ja kun olen muutenkin vielä kova syömään, kaikki makea häviää ihan ennätysajassa. Pystyn olemaan ostamatta karkkia, mutta jos sitä jossain on tarjolla, niin homma karkaa äkkiä käsistä. Aloitin juuri karkkilakon, joka kestää näillä näkymin väh. kolme kuukautta. Lipsua ei parane, koska sovin mieheni kanssa, että jokaisesta syödystä karkista maksan hänelle viisi euroa. Se motivoi yllättävän hyvin pitämään näpit erossa makeisista.Mä yritän pitää kodin ihan karkittomana, koska jos niitä pyörii nurkissa, liian helposti tulee ajatus että ”syön ne kuitenkin joskus, eli ihan sama syödä heti” ja viime viikolla poltinkin kolme pussia suklaa-pähkinäkarkkeja saunan pesässä.:DJa toi nestemäinen Stevia on parasta!\nWaude kiva kuulla :)!!! Just ton syön-kumminki-ajattelutavan takia pitäis saada kaikki nami pois kotoa :D Toi 5 euroa on aika paha ;D Joko heikkona köyhtyy tai lujana laihtuu ;D Tsemiä ;D\nIhan huippu postaus, ja ihana toi selitys sun makeisriippuvuudesta! Ei ikinä uskoisi nykyään :)\nHahaa kiitos Natte :D Oon joo vähän muuttunu :D Paljon hyviä asioita tullu sen myötä :)\nHyvä kirjoitus Aku, keep it going! :)- Oona\nThank u Oona! U too ! :)\nKiva, kun oot ehtiny kirjotteleen useammin ja aiheet on kyllä osunu! Sulla on tosi positiivinen asenne ja se kyllä välittyy hienosti lukijoihin. Jatka samaan malliin! :)\nKiitos kauheesti :) Oon joo yrittäny miettiä aiheita, mitkä ns. osuu ja uppoo ;D Vaikka ois kuinka tikissä ni nää aiheet on aina ajankohtasia :) Kiitos! Tsemppiä Niina!\nToi sun ex-safkat -listaus pelasti mun päivän! Nauroin aivan vedet silmissä, kun kuvittelin sut vetelemässä noita nassuus:D näitä lisoja lisää, jos löytyy, ihan mahtavaa:DIhanan positiivinen blogi muutenkin. Asenne sulla on enemmän kuin kohdallaan, ei murheita märehtimällä asiat etene:) Tosi paljon tsemppiä kisoihin!\n”Eteenpäin!” sano mummo hangessa :D Jos mummo pystyy ni kai mä ja säkin nyt pystytään! :D Iso kiitos! Koitan joo aina välillä heitellä tollasia samaistuttavia juttuja, ettei kukaan kuvittele et oisin syntyny broccoli haarukan päässä :D Näitä terveellisiä elämäntapoja opetellaan kokoajan lisää pikkuhiljaa :) kivaa jakaa täällä uusia oivalluksia :) kiitos kisatsemistä! Treeni-intoa sullekin :)!\nApua luulin, että mä oon ainoa tämmönen himourheilija, joka kuitenkin syö kilokaupalla makeisia. Ihanaa, että jollakin on kokemusta tästä. Sulla se on tietenkin takanapäin (onnea siitä), mutta mä painiskelen asian kanssa jatkuvasti. Äskenkin viimeistelin suklaalevyn ja jääkaapissa ois kakkuakin… Ja sitten voivottelen peilin edessä kun ei rasva pala vaikka kuinka juoksen, hiihdän, tanssin ja käyn salilla. Tiedostan ongelmani, mutta mitään en silti tee. Oon siis ihan normaalipainoinen, painoindeksi alle 20, mutta sitä ei syömisten perusteella uskois. Monet ihmettelevätkin miten en ole lihava vaikka syön ruokamääriä, jotka riittäisivät virtahevollekin.. :DSun blogis on mahtava ja sain tästä kirjotuksesta motivaatiota, kiitos!:) Ps. Jos keksit lisää vinkkejä herkuttelun lopettamiseen niin kerro ihmeessäT. 16v tytsy Oulusta\nSiis tämä postaus on aivan mahtava, itse tässä juuri Amerikan cookieita poskeeni pistellessä tämä HERÄTTI! Nyt loppuu tämä sokerin lappaaminen. Hetken lohtua ja mielihyvää siitä saa vaan kuitenkin, joten parempi luopua kokonaan. Maltillisuus ei onnistu. Kiitos näistä vinkeistä, näitä voi sitten uudestaan kerrata jos motivaatio meinaa kadota. Jos tästä vielä saisi itsensä kohtalaiseen kesäkuntoonkin ;), enkä siis ymmärrä miten näillä syömisilläni en ole 172cm varrellani painanut koskaan tuota 65kiloa enempää. Onneksi paino on tällä hetkellä kuitenkin sen 60-61 kiloa!\nAku VFitness sanoo:\nHola Cinderella! Hyvä että kolahti ja kiitos! Näissä asioissa on nimenomaan vaan havahduttava omiin tuhoisiin tottumuksiin ja saatava se muutos aikaiseksi. Ei ole helppoa mutta takuulla sen arvoista! Sillon kun itse kanssa cookieita ym mässäilin menemään (söin aina koko laatikon heti jos keksejä ostin :D ) oli huomattavasti raskaampi olo kokoajan. Ihan varmasti sokerin tuomat heittelyt energiaan olivat syynä. Ensin on niin virkeä olo ja sitten tulee se sokeriromahdus. Sugar high ja sugar low. Tämä siis jos ei kerennyt saada ähkyä siitä mitä puputti :D ihaninta ravinnon muuttuessa oli kivaa huomata kun rappusten jälkeen ei enää puuskuttanut :) Ihan 10kin askelmaa saattoi aiheuttaa pienen hengästymisen ja taas ahdisti :/ nyt ei tunnu missään :)! Tsemiä muutokseen! Laita ihmeessä koodia jos vosin auttaa jossain :)!\nTähän mennessä mennyt melko hyvin, mitä nyt vähän ollut pääkipuja ja pyöriihän ne herkut mielessä. Uni tulee paremmin, mikä on mahtavaa, koska olen melko huono nukkumaan. Otin tuossa sokerittomuuden aloittaessani omat mitatkin ylös. Nyt ei muuta kun liikkumaan ja senttejä karistamaan. Otan yhteyttä, jos kaipaan apua tai vinkkejä johonkin asiaan. :) Kiitokset tsempistä. Sinne myös intoa ja onnistumisia toivotan. :)\nTunnistin oitis noista sinun sokerinhimon oireista itseni, ei hyvä… Tässä kevään aikana havahduin siihen, että olen päätynyt selittelemään, salaamaan ja kaunistelemaan sokerinsyöntiäni. Söin salaa avomieheltäni kaikkia herkkuja, jollen kotona, niin koulumatkoilla kenenkään näkemättä. Siskolleni, joka on kilpaurheilja ja liikunnanopettaja, jouduin kaunistelemaan todellisuutta ja puolustamaan mässäilyjäni. Jotain pientä oli päivittäin saatava ja välillä oikein ”luvan kanssa” viikonloput menivät tuhotessa karkkipusseja, jätskipaketteja, suklaalevyjä, jne.. Painoa ei ole tullut lisää juuri lainkaan, mutta muutokset liikkumattomuudesta ja sokerilla elämisestä valitettavasti näkee. Nyt olenkin ottanut itseäni niskasta kiinni ja ilmoittauduin Fitfarmin In Shape- ohjelmaan! Joudun vaan aloittamaan liikuntaohjelman vähän myöhemmin, sillä kirjoittelen tätä 39 asteen kuumeessa. Tavoitteet ovat korkealla ja terveelliset ruokailutottumukset ovat lähtökohtaisesti se asia mitä toivon tämän 10 viikon koitoksen aikana saavuttavani. En halua palata enää entiseen! Tämä sinun blogisi on kyllä piristysruiske päivään! Jos sinäkin olet pystynyt taltuttamaan sokerinhimon ja päässyt upeisiin tuloksiin, niin eiköhän me kaikki muutkin pystytä :)\nHeippa! Ensinnäkin kiitos blogistasi, on aivan mahtavaa luettavaa ja auttaa omassakin saliprojektissa kun voi lukea muiden kokemuksia. :) On vain käynyt mielessä kysymys että onko sulla ollut ikinä selluliitin kanssa ongelmia? Itse olen ennen ollut laihaläski eli en ikinä ole lihonnut ja saanut syödä vaikka mitä. Sitten tuossa parikymppisenä vasta heräsin todellisuuteen ja tajusin että kuinka paljon entinen ruokavalioni on vaikuttanut kroppaani, eli melkein ympäri kroppaa on ensimmäisen asteen selluliittia ja pahimmissa kohdissa eli reisissä ja pepussa sitä kaikkien vihaamaa kolmoisasteen sellua. Noh, tyhmästä päästä kärsii koko kroppa eli nyt korjaillaan vanhoja virheitä.. :)\nRantakunto ilman rantaa | Fitnessaku sanoo:\n[…] kuin sokeritekstissäni TÄÄLLÄ mainitsinkin niin taas se on itselleen myönnettävä. Olen sokeriholisti ja katkaisuhoito on […]\nYlihyvä ja tsemppaava teksti! Itellä ei ole vaikeutta arkisin kieltäytyä makeasta tai muusta epäterveellisestä mutta viikonloput ovat aivan kamalia… sen kun saisi noilla sun vinkeillä pois.. oisko sulla jotain hyviä ns ”herkkureseptejä” jotka ois terveellisiä? Saisi taltutettua makeanhimon jollai terveellisellä leivoksella tai jollain :/


Norjalaiset vahvoja Rukan Continental Cupissa - suomalaisilta vahvaa joukkuepanosta - UrheiluSuomi.com\nNorjalaiset vahvoja Rukan Continental Cupissa - suomalaisilta vahvaa joukkuepanosta\n26790 Yhdistetty 13.1.2019\nNorjalaiset hallitsivat Rukan Continental Cupin osakilpailuja. Norjalaiset ottivat molemmissa henkilökohtaisissa kilpailuissa neloisvoiton ja nousivat myös tänään korkeimmalle palkintopallille joukkuekilpailussa.\nLauantaina kilpailupäivä aloitettiin yhteislähtökilpailulla. Kilpailun mäkiosuutta ei kuitenkaan päästy hyppäämään ja se siirrettiin sunnuntaiaamulle. Norja nappasi kilpailussa neloisvoiton, jälleen Leif Torbjorn Naesvoldin johdolla.\nNuorilta suomalaisurheilijoilta nähtiin kilpailussa vahva panos, kun viisi suomalaista taisteli pisteille. Parhaana suomalaisena nähtiin Wille Karhumaa, joka oli kilpailun 13:s. Uransa parhaaseen ylsi Waltteri Karhumaa, joka hiihti maaliin sijalle 14. Muut pisteille hiihtäneet urheilijat olivat Atte Kettunen (18.), Jesse Pääkkönen (23.) ja Otto Niittykoski (25.). Olli Salmela oli 33:s ja Timi Heiskanen 38:s.\nSunnuntaita jatkettiin joukkuekilpailulla. Norja rynnisti kilpailun ylivoimaiseen voittoon ennen Saksaa ja Itävaltaa.\n"Saimme todella hyvät hypyt ja ladulla yritimme vain pitää johtoasemamme. Olemme kaikki todella tyytyväisiä kilpailuu", kommentoi Norjan Naesvold.\nNuorten maajoukkueen urheilijoista koostunut Suomen joukkue oli kilpailun viides.\nRukan osakilpailut olivat Suomen nuorten maajoukkueen urheilijoille myös viimeinen näyttöpaikka ennen nuorten MM-kisoja. Viimeisestä kisapaikasta taisteltiin vielä joukkueen sisällä. Joukkue nuorten MM-kisoihin julkistetaan huomenna.


aurinkopaneeli retkeilykäyttöön [Arkisto] - Fillari-lehden foorumi\nFillari-lehden foorumi > Fillari-lehden keskustelut > Varusteet > aurinkopaneeli retkeilykäyttöön\nNäytä tavallinen näkymä : aurinkopaneeli retkeilykäyttöön\nOlen funtsinut että pyöräretkeilyssä voisi aurinkopaneeli olla käyttökelpoinen varuste, itse tykkään kuitenkin käyttää puhelinta niin monipuolisesti kuin mahdollista, gps ja kartat jne..\nNyt pitäisikin löytää laadukas paneli jossa olisi mielellään noin 2Ah akku ja herkkä paneli, suntricalla on ilmeisesti laadukkaita tuotteita mutta hintakin on kohdallaan eikä noissa kuitenkaan akkukapasiteetti ole merkittävästi muita suurempi.\nOnko väki perehtynyt näihin? Herkkyydellä todella on merkitystä sillä luuri (nokia n900) imee akun tyhjäksi päivässä ja vielä pitäisi ranne-gps pystyä myöskin lataamaan.. vai tuleeko väistämättä eteen kahden paneelin ratkaisu. Ilmeisesti yksikide tekniikka on tällä ketkellä paras.\n--kun puhelimeen saa virtaa taivaalta niin voisi oikeasti majoittua korvessa--\nParempi ratkaisu että rentoudut retkellä ja minimoit elektroniikan...\nJos kerran on pakko elektroniikkaa kuletella mukana niin, hommaa vara-akkuja, ei ne niin paljon paina. Menee päivä muuten niillä paneeleilla sämplätessä ne akkusi täyteen.\nOikeesti korvessa et tee puhelimella mitään, ku siellä ei oo kenttiä. :D\nMulla on ollut aurinkokenno kokeilussa (maastopyöräily).. todella hyvä ja tehokas (omassa sarjassaan), eli Silva II (http://www.lohenette.fi/product_12877.html). Lataa hienosti jos aurinko paistaa, mitä se valitettavasti ei ole juurikaan tehnyt minun retkieni ajankohtina.. :D\nEdes repun päälle kiinnitettynä ei nappaa kovin tehokkaasti, koska nuo kyllä tarvii oikeasti suunnan sinne aurinkoon, ilman häiriöitä (puut jne.). Nuo uudemmat akun kanssa on tietysti kätevämpiä, ja paremmalla hyötysuhteellakin, mutta suhtaudun silti epäilevästi niiden tehoihin suomen vaihtelevan pilvisissä ilmoissa (tätä kesää ei lasketa). Asia on toinen, jos retkellä pysähtyy välillä pidemmille tauoille latailemaan (mitä minä en malta tehdä..).\nJa känny muuten ehdottomasti aina mukana, jollei mutta niin turvavälineenä. Nykyäänhän jos ukko häviää, kotiväki voi laittaa tekstarin, ja nettikartta näyttää missä sankari makailee/on viimeksi tavoitettu (känny päällä/verkko toimii). Tai ne palat mitä sudet ei ole napostelleet :rolleyes: Ja gps toimii korvessakin, toinen turvaväline.. eksyminen on helppoa ja hauskaa.\nPisteet varaakuille kans, on toiminut ok. Varauksella Dealextremen akut.. yksi kuin alkup/yksi ok/yksi aivan paska.\nNyt sais halavalla vähän käytetyn Silvan, pois kaapista pölyttymästä.. erämaamökille kova peli.\nSilva vois olla sitä tasoa mitä on hakusessa, vielä kun tuosssa olisi vaikka 3Ah:n sisäinen akku josta sitten voisi varusteita ladata.. mutta se että ladattava laite olisi paneelissa jatkuvasti kiinni kuulostaa vähän kömpelöltä.\nSisäiseen akkuun varaava paneli voisi olla esim tankolaukun karttataskussa koko päivän latautumassa ja siitä sitten ehtoolla poweria elektroniikalle.\nJep, tuo uusi systeemi akulla on tietysti kätevämpi liikkuessa. Karttalaukun päällä kenno ei osoita juurikaan aurinkoon päin, vähän epäilen (tehokasta) toimivuutta.. jollei sitä kennoa pysty suuntaamaan välillä.\nTuo nettisivun hinta Silvalle on täysin järjetön.. mää ostin joskus 100€:llä..\nMoottori olet sinä ja sähkönlähde napadynamo?\nbtw eikös nokia joku aikaa sitten mainostanut että niiltä tulee dynamolaturi :)\n..napadynamo toteutus olisi hieno, menisi vaan eletroniikka värkkäämiseksi kun eikös napadynamo anna ulos AC vaihtelevalla jännitteellä ja luuri haluaisi 5V DC\nJep, kaurapuurosähkö toimii hienosti tiellä, maastossa ehkä.. vauhtia pitää kait olla ~15 km/h että lataa kohtuullisesti, riippuu laitteistosta.\nOlen miettinyt pitkään, laittaisinko muutaman Ah:n akun peräkärryyn (jota ei vielä ole) ja napadynamon toiseen tai molempiin pyöriin ja fiksua (=ohjelmoitavaa) elektroniikkaa hoitamaan latausta. Tavoitteena olisi, että vain nopeuden ollessa >15 km/h lataus ylipäätään on käytössä ja silloinkin vain jos akkua tarvitsee ladata. Ei pitäisi olla kovin vaikea homma, aikaa vaan ei tahdo riittää.\nKytkin 4 panelia yhteen(rinnan) ja liimasin makuualustanpalaselle ja kytkin kännykän autolaturin. Toimi hyvin 2 viikon souturetkellä. Ladattiin kännykät ja GPS sai virtansa myös aurinkolaturista niin hyvin että sen paristot ,jotka oli pilvisiä hetkiä varten kesti tuon 2 viikkoa, GPS:n akkuja en ladannut.kennot saa täältä http://www.spelektroniikka.fi/tuotteet/elektroniikka-verkkolaitteet-aurinkopaneelit-/aurinkokenno-12v05w-100374.\nLaitan kuvvii jos jotain kiinnostaa.\nKustannus 4 * 8€, tupakansyt naaras 4 € ,tinaa alustapalanen postikuluja\nyht 40 ekee ja saa hyvän 5 W aurinkolaturin,\nMulla oli skelan tekemä usb härpäke reissussa, jolla latailin gps ja kännyn vuorotellen. Toimi mahtavasti. Oli kyllä ajovalokin, jonka takia piti tehdä katkaisija väliin. Kerran kännyn akku tyhjeni (liian pitkä lörpöttely emännän kanssa). Suosittelen napadynamo ja lataushärpäke yhdistelmää\nLiitän löytämäni linkin aiheesta http://www.crazyguyonabike.com/doc/index.html?o=1&doc_id=9258&v=rV\nItsellä on tämmöinen Garminin härpäke (Powermonkey alunperin siis), hyvä laite.\nEnnen lähtöä aina lataan tuon ulkoisen akun täyteen ja retkeillessä olen virittänyt tuon rinkkaan/reppuun siten, että paneeli on auki koko ajan ja ulkoisen akun lataus käynnissä. Samalla viisiin tuon voisi tietysti viritellä kiinni fillariinkin, mutta minulle tuo reppu-nippusideviritys toimii hyvin.\nMessutarjouksena muistaakseni 35€\nTapasin viime kesänä jampan, joka käytti retkellä melko monimutkaisen oloista systeemiä (http://www.cyclefar.com/solar-panels-travel-electronics-watts-volts-and-amps/). Oli ainakin vielä siinä vaiheessa tyytyväinen ratkaisuun. Kaverin matka tyssäsi Intiassa hankaliin olosuhteisiin ja v*tutukseen.\nPaljon kliinimpi systeemi oli korealaisella pyöräilijällä, joka latasi kaikki laitteet taittopyöräänsä asennetun dynamonavan ja Supernova Plugin (http://www.amazon.com/Supernova-The-Plug-powered-charger/dp/B004N9BHZG/ref=cm_cr_pr_product_top) avulla.\nPari tällaista 20 Ah Power bankiä mukaan retkille, niin auttaa jo kummasti asiaa: http://dx.com/p/portable-dual-usb-20000mah-external-battery-power-bank-w-adapter-for-iphone-ipad-ipod-white-184346\nJos aurinkopaneelit ovat se haluttu ratkaisu, niin kannattanee vilkaista myös Cottonpickersin tarjonta. Ensimmäisessä viestissä paneeleita ja osia ja toisessa viestissä vähän valmiimmat laturipaketit:\nMukaan tulee usb-laturia, Ni-MH -laturia ja litiumakkulaturia tarpeiden mukaan. Kyseessä siis brittikaveri joka tekee noita käsityönä joten paketin saa haluamassaan kokoluokassa, tässä (http://www.cpfmarketplace.com/mp/showthread.php?229002-FS-Solar-Powered-amp-USB-Chargers-2-panels-added&p=4724544&viewfull=1#post4724544) tuore neljän paneelin versio. Itsellä ei ole kokemusta noista paneeleista, mutta käsittääkseni olivat ainakin joskus hyvää kamaa, en tiedä ovatko teollisemmat valmistajat nyt parempia. Saman kaverin "maailman pienimmät li-ion -laturit (http://www.cpfmarketplace.com/mp/showthread.php?240304-gt-FS-Cottonpickers-Chargers-incl-Worlds-smallest-Li-ion-charger-with-display)" ainakin ovat kovasti arvostettuja, itselläni on yksi näytötön perusmalli.\nJoo mielenkiintoisia laitteita.\nB&M:llä on uusin Cryo-lamppu johon kuuluu USB-pistoke latausta varten sekä kaukosäädin lähi/kaukovalolle. Randoilijan unelma, mutta kallis sellainen, etenkin laadukkaan (=pieni häviöisen) dynamon kanssa.\nItselläni on Sanyo:n tekemä 5Ah:n USB-laturi. Mun N9 ei halua ottaa virtaa siitä jostakin syystä mutta Garmin Edge latautuu sillä nopsaan, ja ajonkin aikana kunhan sille tekee kaapeli-modauksen joka estää Edgeä menemästä USB-storage tilaan latauksen aikana.\nOnneksi muut kännyt ja laitteet kuten stereo-BT latautuu tuolla joten ei ole ongelma, jättää vaan N9:n kotiin pidemmillä lenkeillä. Strategia oli sitten määrävälein ladata Sanyo verkkovirralla mutta sen saa myös ladattua aurinkokennollakin.\nPitääköhän mun alkaa viritteleen nojapyöräilyyn aurinkokennoa ajopaidan etumuksiin ?\nNo laskekaas paljonko tarvitaan peräkärryyn pinta-alaa, että voi arinkopurjehtia sähkökitillä Nizzaan ja puhua i-puhleimeen koko ajan samalla youtubesta reittivideoita kattellen.\nOletetaan, että sähköfillarisi on EU laillinen, eli moottori 250 W. Tähän vielä päälle I-puhelimen (malli 5) maks. tehonkäyttö noin 6 W sekä erilaisten säätimien ja johdotuksien häviöt luokkaa 30-60 W. Eli jatkuva tehontarve luokkaa 300 W. Ellet välillä varastoi energiaa (esim. taukojen aikana) akustoon, niin tarvitset paneelit joiden maksimituotoksi ilmoitetaan noin 600 W. Tämä tarkoittaa varsin hyvän hyötysuhteen omaavilla paneeleilla noin 3.5-4.5 m2 pinta-alaa.\nEli varsin suuren noin 2x2 metrin purjeen saat peräkärryysi rakennella. Mutta, sen kokoa voi toki pienentää reilulla ja hyvälaatuisella akustolla ja huippuhyötysuhteellisilla paneeleillakin. Ja tietenkin olettaen, että kevät/kesäaikaan sinne Nizzaan matkaat.\nMahtavaa! 1x2 m levy perässä vois vielä olla siedettävän käyännöllistä liikkua ja akusto siinä alla. Aika siistiä!\nNonni. Helppoa kuin heinän teko.\nTuon ylläolevan vehkeen panelit kun vielä kehittäisi siten, että ovat ainakin fillarin pituusakselin suunnassa kulmaltaan käännettävissä. Tällöin niiden pinta-ala voitaisiin paljonkin pienentää ainakin pohjois-eteläsuuntaan ajettaessa. Tuo vaaka-asennus on oikeastaan se tehottomin, paitsi jos ajelee päiväntasaajan tietämillä. Mielenkiintoinen vehje kuitenkin!\nKyllähän niitä saikin kallistettua:\nOk, sitenhän tuo on aivan timantti vehje! Eli siinä on luokkaa 5 m2 paneleita ja ne jos vielä vaihtaisi sellaisiin huippunykyaikaisiin päästäisiin johonkin liki 2 kW tehoon, nyt niistä saa hyvissä oloissa noin 1 kW tehon.\nLidlissä oli taannoin joku aurinkopaneeli-USB-härveli. En ehtinyt edes näkemään, hävisivät hyllyltä vajaassa päivässä. Onko kenelläkään härvelistä kokemuksia?\nLidlin aurinkopaneelihärpäke tuli ostettua. Kyllä sillä etukäteen täyteen ladattuna pitkän Pirkan ajan Nokia 500:ssa kesti akku, mutta kokonaisuus ei jotenkin aivan vakuuta. Taitoa tai välineitä kunnollisiin mittauksiin ei ole.\nNostanpa tämän vanhan aiheen ylös. Kellään tietoa, mikä olisi hyvä noin 3...5W tehoinen kevyt aurinkopaneeli 5V ulosotolla (usb). Ajattelin sijoittaa etulaukkujen päälle ja siitä johdon virtapankkiin, josta sitten saa teltassa sähköä mm. tabletille. Tarve olisi lähinnä tabletille, kännykälle ja tarvittaessa myös ajovalolle.\nTaitaa kesäsin olla markkinat noilla aurinkolatureilla. Aika vähän näyttää olevan valinnan varaa nytte.\nTämän tyyppistä itse ajattelin https://www.karkkainen.com/verkkokauppa/retki-tec-5000-aurinkolaturi\n(https://www.karkkainen.com/verkkokauppa/retki-tec-5000-aurinkolaturi)Ilman tota omaa virtapankkia. Kaveriksi ostaa isomman virtapankkin. Clas ohlsonilla (http://www.clasohlson.com/fi/Aurinkokennolaturi,-jossa-USB,-10-W-Exibel/38-6836) tämmönen.\nLatailee päivän virtapankkia ku fillaroi ja sit telttailessa käyttää virtapankkia.\nHalvemmallaki noita saa. Tokmannillaki oli muistaakseni 59€ saman tyyppinen viime kesänä.\nKiitos vinkistä. Tällainen saattaisi olla sopivampi.\nJos keskimääräinen latausteho on vaikka 500mA, niin 8h ajon aikana saa hyvin ladattua sen mitä illalla tarvitsee. Tabletissa kun on 4000mAh akku ja kestää noin 10h.\nMulla on itsellä tuollainen ebayn alle 20€ maksanut EasyAcc 7W -paneeli. Käytännössä tuolla saa ladattua akkupankkia/käynnykkää vain aivan suorassa auringonpaisteessa. Metsässä eräillessä tuo ei toimi käytönnössä lainkaan (puut varjostaa) ja maantien laitaa ajaessa lataus pätkii jatkuvasti (monesti metsä varjostaa tien reunaa). Suomen olosuhteissa tuollainen paneeli toimii siis varmaan parhaitten veneen kannella tai leiripaikassa, joka on avoimessa paikassa. Itselle on tullut reissatessa aika vähän noita aurinkoisia "välipäiviä" jolloin olisi aikaa istuskella leirissä latailemassa, joten turha tuota on ollut kantaa mukana.\nJuuri tuon hankalan/rajoittuneen hyödyn takia tuota ei ole tullut kannettua enää mukana, lataukset ovat hoituneen lounastaukojen yhteydessä ihan 230v töpselistä ja kun mukana kulkee pari kännykän vara-akkua, ei sähkötarve ole kovin suuri. Lounaan aikana saa tehokkaalla seinälaturilla ladattua akkuun enemmän virtaa, kuin mitä tuollainen 7W paneeli antaa koko päivän aikana.\nMielestäni paljon monikäyttöisempi vaihtoehto fillari käyttöön olisi napadynamo, jolla pystyisi suoraan tarjoamaan virhaa lampuille ja lisäksi lataamaan laitteita suoraan. Tuossa akkupankin lautaksessa menee jo ladatessa se ~30% tehohäviö ja sitten vielä uudestaan 30% tehohäviö, kun akkupankista lataa esim. tablettia.\nKyseessä on tämä paneeli (https://www.youtube.com/watch?v=I-dPQ_u4OrY).\nKyse taitaa olla siitä, että pilvisellä päivällä latausjännite laskee alle 5V ja mitään ei tallennu. Mahtaakohan tuo olla yleisempi ongelma näin 5V paneelien toiminnassa vai laatukysymys/yksilövika?\nVarmasti isompi/tehokkaampi paneeli toimisi paremmin myös pilvisellä säällä, sekä jopa varjossa. Mutta samat perus ongelmat/rajoitteet niissäkin on. Aurinkopaneelin kanssa joutuu myös usein säätämään vähän päivänajan ja kulkusuunnan mukaan, jotta välttyy varjoista (myös kroppa ja fillari varjostaa helposti), joten hieman kikkailua sen käyttö on.\nItse ostin tuon halvan paneelin ihan kokeilun halusta, mutta käytäntö on osoittanut, että omaan käyttööni vaihtoakut, akkupankki ja verkkovirta toimii paremmin. Napadynamon hommaan varmaan jossain vaiheessa, kun niitä rupeaa saamaan paremmin 15mm akselille.\nNoniinno. Minä taas olen tullut siihen tulokseen, ettei mitään uutta kannata kokeilla sillä ebayn edullisimmalla mallilla.\nKosketusnäyttö puhelinkin tuntuu aika surkealta keksinnötlä, jos tilaa nokla mallin dealextremestä.\nMutta omastakin mielestäni powerbankin sekä puhelimien lataus verkkovirrasta normaalia tehokkaammalla laturilla toimii ihmisten ilmoilla reissatessa hyvin.\nVarmasti isompi/tehokkaampi paneeli toimisi paremmin myös pilvisellä säällä, sekä jopa varjossa.\nEi välttämättä, jos siinäkin tuo latausjännite laskee alle latauksen kynnysjännitteen. Kyse ei siis mielestäni ole tehosta, vaan paneelin suunnittelusta, millä valomäärällä sen antojännite pysyy vielä yli vaaditun 5V:n. Tietty joku 12V paneeli toimii paremmin, mutta se taas vaatisi jännitteenalentimen, jotta voi ladata suoraan virtapankkia.\nKellään kokemuksia laadukkaamista 5V paneleista? Miten toimivat varjossa?\n(Tuo virtapankin lataus verkkosähköstä ei nyt ole optio, kun sama kenno/virtapankki tulee myös melontakäyttöön)\nLidlin halpis 12€ paneeli toimi viime kesänä varjossa ja illallakin, mukana oli virtapankkejakin niin paljon ettei paljoa lisävirtaa tarvinut.\nTottahan se on, että tuo minulla oleva 7W paneeli on tuollainen halpa hinnat alkaen malli, sen avulla on kuitenkin päässyt ottamaan hyvin fiiliksiä, että millainen kaveri tuollainen aurinkopaneeli on. Tuohon mulla olevaan Samsung S4 -puhelimeen saa softan joka osaa näyttää latausvirtoa, joita puhelin ottaa kulloinkin vastaan. Oman kokemukseni mukaan tuo softa antaa yllättävän tarkkoja lukemia ja niiden avulla voi hieman arvioida akun latausaikoja.\nKotioloissa tuollaisella tehokkaalla USB-laturilla puhelimen saa täyteen 1,5 tunnissa ja tuollainen laturi antaa puhelimen mukaan n. 1,5A virran (monesti näille latureille mainostetaan 2A latausvirtaa). Tuo mulla oleva aurinkopaneeli taisi antaa parhaimmillaan suorassa auringon paisteessa n. 500mA virran, joten sillä saisi puhelimen täyteen noin kolmintertaisessa ajassa kotilaturiin nähde, latausaika siis n. 4,5 tuntia. Kun paneeli hieman varjostuu tippuu latausvirta n. 200-300mA tuntumaan, jolloin se rupeaa myös helposti pätkimään (jännite tippuu lopulta alle 5V), varjossa ladattaessa puhelimen lataus kestäisi sitten jo n. 9 tuntia. Käytännön olosuhteissa tuo kännykän suoralataus kuitenkin pätkii niin paljon, että puhelin kuluttaa lopulta enemmän sähköä, kuin mitä se saa paneelista.\nAkkupankkia ladatessa akkupankki näyttää latautuvan kyllä vieläkin varjoisemmassa (puhelin rupeaa pätkimään latausta aikaisemmin), mutta käytönnössä tuollaisen 5000mAh akkupankin täyteen lataus kestää jopa päiviä, jollei aivan suoraa auringon paistetta ole saatavilla.\nOsa näistä puutteista varmaan korjaantuisi paremmalla paneelilla, mutta itse päädyin toisiin ratkaisuihin tuon epävarman toiminnan takia. Paneelin kanssa elämä on hieman vaikeata, etenkin jos haluaa selailla sateisen päivän jälkeen karttoja tms. kännykällä teltassa, mutta ei olekaan saanut ladattua akkuja suunnitellusti, kun Suomen kesä on päässyt yllättämään.\nToisaalta juuri tuollaiseen melonta touhuu tuollainen voisi sopia hyvin, kun siinä ollaan huomattavasti suotuisampien olosuhteiden äärellä.\nTossa selaisin hieman arvostelua tehokkaammista paneleista ja esim. seuraava Ankerin malli vaikutti ihan fiksulta. Tällä saisi puhelimeen hieman latausta pidemmät lounastauon aikana.\nSamasta panelista on saatavilla myös tehokkaampi 21W versio.\nTuolla "tehokkaammalla" tarkoitan sitä, että tehokkaampi paneeli saisi pidettyä latausvirran korkeammalla myös silloin kun valoa on vähän. Jännitettähän noissa ei kannata lähte mihinkään muuntamaan (esim. 12V->5V) koska siitä seuraisi vain lisää häviöitä.\nKauanko tuollaisen Lidlin panelin kanssa kesti esim. matkapuhelimen täyteen lataaminen varjossa tai pilvisemmällä kelillä?\nOltiin melomassa niin pidin tuota esillä vain iltaisin rannassa ja päivätauoilla, aurinkoisella säällä parissa päivässä paneelisysteemi latautui sen verran että sai ehkä puolet puhelimesta ladattua .. sehän on sellainen pikkuriikkinen paneeli ja virtapankki .. jos virran tarve olisi isompi olisin hommannut sen A4 kokoon taittuvan isomman paneelin joka oli 40€.\nKyllä puhelin/akku lataantuu pienelläkin virralla, kunhan vaan jännite on riittävän suuri. Oma epäilykseni on, että halvassa paneelissa latausjännite tippuu hämärässä alle vaadittavan minimitason, jonka jälkeen lataus ei toimi lainkaan.\nJos oletetaan ajopäiväksi 8h ja sen aikana paneeli lataa tuon vaatimattomat 500mA tunnissa, niin silläkin on pienen tabletin (4000mAh) akku jo täynnä. Tietty, jos sitä käyttää karttana (koko ajan päällä ja näyttö kirkkaalla) niin tehoa tarvitsee enemmän. Mutta noin iltapuuhina tuolla pärjää hyvin, kun tabletin käyttöaika on noin 10h täydellä akulla.\nNoissa puhelimien ja etenkin tablettien virta vaatimuksissa on paljon eroja. Ainakin Samsungin tableteista sekä osa iPad malleista vaatii n. 2A virran, jotta ne edes lähtevät lataamaan. Käytännössä tabletin kanssa on siis ainoa vaihtoehto ladata ensiksi virtapankkia jolla sitten lataa tablettia, tällöin joutuu vaan lataamaan kahteen kertaan, jolloin kärsii tuon ~30% lataushäviön kahdesti. Myös osa puhelimista on melko ronkeleita tuon latausvirran suhteen. Oma Samsungi latautui tosin ihan hyvin (mutta hitaasti) noilla 300mA virroilla, ainoa ongelma tuon Samsungin kanssa on vain se, että sen näyttö menee päälle ainakun lataus alkaa/katkeaa, mikä syö taas akkua aivan suotta.\nMikä tabletti sulla muuten on käytössä? Tuo 4000mAh akku kuulosta melko pieneltä?\nOlisi toisaan ihan kiva päästä tarkemmin vertailemaan, että miten tuollainen laadukas 5-10W paneeli toimii Suomen varjoisissa tieolosuhteissa. Itse kyllä epäilen vahvasti, että sekää ei saa kovin kummoisia latausvirtoja loihdittua varjossa tai pilvisellä säällä. Tuollaisella pienemmällä paneelilla tuollainen keskimääräinen ajonaikainen 500mA latausvirta jää kyllä varmasti haaveeksi. Joku 15W-25W paneeli voisi olla jo sellainen jolla saisi pidettyä tabletin ja kännykän latauksessa, mutta sellaisen käyttö voi olla jo suuremman koon takia hieman hankalaa. Tehokkaamalla paneelilla saisi jo mm. lounastauonaikana hieman nopeammin sitä virtaa laitteisiin.\nMulla ei siis ole mitään sitä vastaan, jos tuollaisen haluaa hankkia pyöräilykäyttöön, itsekkin ajattelin, että se olisi kätevä juuri fillaroidessa ja vaeltaessa. Käytäntö on vain osoittanut, että reissatessa paneeli on enemmän varjossa kuin auringossa. Jos tuollaisen panelin asentaa esim. etulaukkujen päälle ja reissu suuntaa pohjoiseen, niin käytännössä paneeli on koko päivän kropan varjossa eikä se tällöin lataa kunnolla.\nSulla on tässä siinä mielessä hyvä tilanne, että tarvitset tuon kuitenkin myös melonta käyttöön, joten pääset samalla testaamaan tuota hankintaa fillaripuolella ilman, että menetät oikeastaan mitään. Se napadynamo toimisi tosiaan hieman huonosti meloessa =)\nNoissa akkupaketteihin integroiduissa aurinkopaneleissa maksimi latausvirrat taisivat muuten olla luokkaa 100-200mA, joten tuollaisen kanssa esim. 5000mAh akun lataus kestää jo useamman ajopäivän vaikka suoraa aurinkoa olisi saatavilla jatkuvasti.\nKäytännössä tabletin kanssa on siis ainoa vaihtoehto ladata ensiksi virtapankkia jolla sitten lataa tablettia, ...\nOlisi toisaan ihan kiva päästä tarkemmin vertailemaan, että miten tuollainen laadukas 5-10W paneeli toimii Suomen varjoisissa tieolosuhteissa. Itse kyllä epäilen vahvasti, että sekää ei saa kovin kummoisia latausvirtoja loihdittua varjossa tai pilvisellä säällä. Tuollaisella pienemmällä paneelilla tuollainen keskimääräinen ajonaikainen 500mA latausvirta jää kyllä varmasti haaveeksi.\nMä en näe edes oikein muuta fiksua vaihtoehtoa kuin ladata aurinkokennolla virtapankkia. Siitä sitten latailee tarpeen mukaan tablettia kännykkää tai ajovaloa. Olennaista ei ole saada virtapankkia koko ajan täyteen, vaan tuottaa se sähkö, mikä käytössä kuluu. Aika ajoin laitteet pitää sitten ladata täyteen jossain verkkosähköstä. En ole nörtti, joten käytän näitä sähkölaitteita melko vähän. Tablettia lähinnä tukikarttana sekä iltaisin yhteydenpitoon ja muuhun surffailuun. Siksi kulutuskin on maltillisempi, kun jos laiteet olisivat päällä koko päivän.\nMulla on nyt 7" Samsung, mutta ehkä vaihto 10" kokoiseen, jos pidemmälle Euroopan reissulle lähden. Tuo 7" on siitä hyvä, että menee kivasti tankolaukkuun ja siitä on helppo tarkastaa sijainti Heremapsin kartoilta. Toimii periaatteessa myös puhelimena.\nNoin teoriassa 5W = 5V x 1A. Siten 500mA pilvisellä säällä ei pitäisi olla mahdoton, joskin tämä on valistunut arvaus. 10W paneelin saisi vielä kohtuu helposti etu- tai takalaukkujen päälle (riippuen ajosuunnasta) mutta sitä isompi alkaa olla hankala. Ajatus oli hieman sellainen, että asentaisi virtapankin pieneen runkolaukkuun ja siitä kiinteät piuhat niin taakse kuin eteen. Tällöin paneelin voisi helposti vaihtaa sinne, missä aurinko paistaa parhaiten. Samoin se olisi helppo ottaa pois vaikkapa kauppareissun ajaksi, ettei houkuttele varkaita.\nHommasin tulevan kesän retkille tuollaisen:\nPanelin voi rullata reppuun ja tauoilla levittää latailemaan. Testaamaan ei ole vielä ehtinyt - nyt sentään paistaa aurinko, joten paneli ikkunalle ja puhelin lataukseen.\nIhan mielenkiintoinen tuokin. Tosin noissa pehmeissä kennoissa on huonompi hyötysuhde, eli samalla pinta-alalla heikompi teho. Vastaavan kokoisesta kovasta kennosta irtoaa noin 10W.\nTörmäsin tälläiseen konseptiin henkilökohtaisesta mukanapidettävästä vesivoimalasta. Vaikuttaa ihan pätevältä jos sattuu reissuilla leireilemään virtaveden äärellä. Ei ihan kevyt (800g), mutta pakattuna kohtuu pieni.\nAika pätevä. Harmittavan hintava kuiten.\nMulla on tämä, kun laitoin viime kesän grande tourille. Hyvin pärjäsin ilman töpselisähköä. Pidin akkua tai muuta laitetta latauksessa kärryn päällä aamusta iltaan ja leirissä vielä illan suorassa asennossa kohti ilta-aurinkoa. Latasi Lumia 925:n alle kolmen tunnin, iPhone 6S Plussan 4-5 h. Mitä tekisin erilailla? Laittaisin Ankerin sen kolme sivuisen paneelin, kattokaa. Suosittelen tätä pienempääkin täysin varauksetta. Kannatti laittaa eBaystä sen kummempia ihmettelemättä, kun kerta kehuivat sielä täälä. Niin ja lataa myös puolipilvisellä, pilvipoudalla - toki vähemmällä teholla, joka tipahtaa jyrkästi pilvisyyden kasvaessa.\nGarmin Edge 1000 ja Suunto Ambit3 Peak Sapphirea latasin sitten yöllä akusta, kellon kolmen päivän välein, navin joka yö. Tosiaan koko ajan heti aamusta alkaen kannattaa olla aina joku latauksessa, edes pieni tai keskisuuri akku. Kovin kunnolla isot akut eivät ehdi latautua päivän aikana, mutta semmoinen on hyvä olla viimeisenä varana mikäli sää sen sanelee. Auringon kanssa elettäessä ja ryhmässä matkatessa yksi paneeli ei riittäne pariskunnallekaan, riippuu miten paljon laitteita, mulla teki tiukkaa ja siksi aattelen, että isompi Anker olisi ollut parempi. Harkihten sen laittoa. https://www.anker.com/products/A2421011\nHinnat tippuneet 30-50 € vuodessa.\nIson rinkan, kanootin päälle menee, mun Bob Ibex kärrynkin kanssa toimii, mulla on retkituoli päälimmäisenä pikku repun kanssa ja kuha paneeli on siinä päällä niin se riittää, ei sitä voi alkaa suuntaileen vinoittain, littana tasossa se oli mulla.\nTuolta saa hieman edullisemmin, ilmainen toimitus: https://www.amazon.de/gp/product/B012VQMGCA :)\nSiitä laturia kesän reissuille nyt ku on tarjouksessa. Ite pistin clas ohlsonin vehkeen tulemaan. Virtapankin tilasin telialta kympillä.\nToimivalta peliltä vaikuttas clas ohlsonin kampe. 1.1A näyttäs mittari ku latailee auringonpaisteessa virtapankkia. Puolet siitä ku tulee pilvi tielle. (parvekelasien läpi)\nAnkerin 21W tai 15W paneeli toimii hyvin, ja lienee teholuokassaan parasta mitä markkinoilla on järkevään hintaan tarjolla. Jotkut kopiot voivat olla suunnilleen yhtä hyviä ja aavistuksen halvempia, ohutkalvopaneelit taas periaatteessa hieman keveämpiä mutta paljon kalliimpia.\nKäytännössä on hyvä olla riittävän iso lisäakku paneelin parina, mm. koska huonossa tai vaihtelevassa valossa paneeli kättelee latausta usein uudelleen, mikä herättää jotkut laitteet hetkeksi, jolloin virtaa saattaa näyttöön ym. kulua enemmän kuin sitä paneelista saa. Aurinko ei myöskään paista joka päivä, edes pilven takaa riittävästi. Jos ei tarvitse tehdä muuta päivisin kuin ladata, suht aktiivisesti käytetyn iPhonen saa pidettyä juuri ja juuri 21W paneelilla ja lisäakulla hengissä jopa maaliskuun pilvisessä säässä. (Siis akkua päivisin lataillen, iltaisin puhelimeen purkaen.)\nPelkälle puhelimelle pelkkä lisäakku on keveämpi jos puhutaan vain muutaman päivän tarpeesta. Pitemmälle matkalle tai isompiin virtatarpeisiin paneelissa alkaa olla järkeä.\n(Edellinen perustuu googlailuun ja Ankerin 21W paneelilla kotona leikkimiseen. Pääsen testaamaan retkeilyolosuhteissa muutaman viikon päästä.)\nPaljonko kamppeella on painoa?\n630g / 278g (virtapankki), grammoista tulee nopeasti kiloja. Hmm.\nOnkos kelläään kokemusta tuosta Clasun kevyemmästä 6 W aurinkokennosta? http://www.clasohlson.com/fi/USB-aurinkokennolaturi-6-W,-Exibel/38-7362\nJos sellanen keikkuu repun päällä päivän ja lataa pientä virtapankkia ja leirissä voisi suoraladata kameraa ja kännykkää sen mitä vielä aurinko paistaa ja loput yöllä virtapankista, niin tämän topikin perusteella ei onnistu, tai on liikaa pelaamista, tai kenno ja virtapankki hajoaa sateessa. Kenno on varmaan vähän epämukava saunassa laudeliinanakin.\nVanha Nokian minikokoinen virtapankki jaksoi ladata 20 % lisää tohon Samsungiin. Yllättävän kovalla 750 mA virralla kuitenkin. Huoh... Verbatimin virtapankki lataa 2 min 1 A virralla ja sitten putoo 0,7-0,8 A. Kun ottaa liittimen ulos, niin on aika kuuma. Toinen liitin antaa alusta asti vain tuon 0,7 A. Purkin takana luvataan yhteensä 2,1 A virtaa kahdesta usb-liittimestä. Sen uudelleenlataus tyhjästä vie vuorokauden => paskaa elektroniikkaa.\nSitten löytyi tällanen sateen kestävä brändituote http://www.solarbag-shop.de/venture-70-solar-recharging-kit-mit-nomad-14-plus-fuer-tablet-und-smartphone.html, mutta niin on hintaakin 300 €, eikä silti ole erityisen kevyt.\nJos on valmis sijoittamaan 300€ paneliin, niin katselisin Powerfilmin rullattavia paneleita. Venekäytössä todettu hyviksi ja kestäviksi. Marinea ainakin myy ei piraattipaneeleja: https://www.marinea.fi/powerfilm\nIsoja ovat noi Powerfilmit ja 12V sytkätöpseli tarvii liittimiä ja irtolatureita jatkoksi. Sivulaukkureissuun ehkä, mutta reppuun liian iso.\nJoo, susi. Lataa vain hyvin kirkkaalla kelillä, eli luulisin ettei metsässä juuri yhtään. Ostin tuollaisen, mittailin sen tuottoja päivän ja palautin.\nTämä toimii, joskaan ei lähellekään tuolla luvatulla teholla mutta siitä noin puolella. Sekin tarkoittaa jo reilua 2A USB-sähköä.\nSamalla mittailukierroksella (7" tabletti, näppäinkännykkä, kameran usb-laturi ja 4400mAh virtapankki) yksikään ei ottanut yli 1A virtaa vastaan. Eli jos käyttössä ei ole ihan uusimman teknologian virtapankkia, niin et tee mitään yli 1A tuotolla. Jopa 2A seinälaturi lataa noita omiani alle 1A virralla.\nOlen miettinyt tuollaisen hankkimista myös ja mitä olen lueskellut niin Ankerin tuotteet pitäisivät olla kai aikas hyviä?\n^Ankereita paljon kehutaan. Ihan saman näköisiä paneeleja pienillä eroilla on ainakin kymmenellä eri brändillä. Jo tuossa Amazonillakin ehdotellaan useampaa kloonia. Kiinassa on varmaan joku paperikoneen kokoinen paneelikone, jonka päästä noita pursuaa merikonteittain päivässä ihan millä brändillä kukakin kauppias on niitä halunnut tilata.\nJos sä toisit ton paneelin Luirojärvelle niin se saunakin voisi lämmetä.Johan sinne on tulossa tiet ja muukin infra.\nKyllä kesä on hienoa aikaa .:)Saikohan tuohon paneeliin liitettyä wattikammet nimittäin jos aurinko ei paista niin voisi polkea ite energiat.\nNiissä kiinalaisten Bultacoissa on huono hyötysyhde ja Sokostin rinteelle tarvitaan vähintään kymmenen tämmöstä (https://goo.gl/photos/mSknVV5TcwMuvYNk8) bussikuormallista kohti. Muuten on riski, että virannomaiset puuttuu sen 9-vuotiaan bussikuskin ajopiirturin ylityksiin paluukyytejä ajaessa.\nhttps://lh3.googleusercontent.com/hIhGiXi0z5HIHdKVCHpthHTc_L_5cMB2fLrTi208ANtzwbwFJo 4HYIMzz08L0sXyAo5DVOguhZK-Pjhds77JEszw4Pl03FxaNNo7i-Nydm17zVlH8H8dOhaCltLJoT9y_H1kK9pGogHNluhpl6WqZHqj befrm4ujUS68_w2ktVhNUJWd1U4v2LBV8xAFhLYtOKobKziKgR g5v5ekig13egIFlusw_hV8XDMvADKUYspIzNz5j_4Vxj0RnNot 2qo9apE1Qy-wfC-FfIYyyumYX56T31YAtvDGEVcZeDgWx_UpwD1uH9jJao8uhgenV VOXHR_7wbTb6qkF7JR8Q84mjLZUiJY_VvbLPG7T0UAPL4dQaft sg-ea26UdR89rW7WKS-m0nouWnL0EiSxJKH3Tdw3C9WmzASgABzjj4xHT2s5b5Cabs2k6 ZMC1dDpGBs2EC2x2yA6pGMtuTw_0iOrAALwvY0ET0HwZ4huLVm eXbwOBkmyjyMowMXvB6SOOXuh7nuStuVQux1AnHshGyGgzhbvD QHDjhKCl2OVYTkM-P_XQdMaRPbkMCoaxZBd9s4uqdHWiIRoUAxFWLIjDcAl0dndKu5 3H4UxzRG-p0oo5tUTiW0DWbkbTN5ETkw=w1588-h1058-no\nMulla on just toi 21W Anker, eikä ole isompaa valittamista. Mitään mittauksia en ole tehnyt, mutta tuntuu lataavan aurinkoisella säällä erinomaisesti ja pilviselläkin jotain. Ainoa miinus tulee latausportin sijoituksesta. Se on laitettu vähän hölmösti keskelle taskua, jolloin vie turhaan tilaa. Tämän seurauksena on joskus ollut hankaluuksia saada tasku luotettavan tuntuisesti kiinni.\nMulla on se pienempi ja 21 W Anker edelleen, saa tulla kattoon Klaukkalaan jos tuntuu, eivät voisi olla teholtaan parempia.\nOlin jo melkein ostamassa tuollaista paneelia tulevan kesän reissulle. Tori.fi:ssä oli myynnissä rikkinäinen Powerfilm 40€, olihan se pakko ostaa. Kennojen ja johtosarjan välissä kylmäjuotos, joten nyt on laatupaneeli pikkurahalla. Pistän kesän jälkeen kommentteja onko hintansa arvoinen peli.


Metallinen Valaisin - Edulliset ja laadukkaat tuotteet Kodin1:ltä\nAikaa jäljellä: 6d 22h 5m 53s\nMetalli on aina ollut suosittu valaisinmateriaali. Valaisinta valittaessa kannattaa miettiä, mihin tilaan valaisinta ollaan hankkimassa ja millaista valoa sen toivotaan tilaan antavan. Kodin1:n valikoimasta löydät valtavasti erikokoisia ja tyylisiä valaisimia, kuten metallivalaisimia. Jos haaveenasi on hankkia kotiisi metallivalaisin, olet tullut oikeaan paikkaan. Kodin1:ltä löydät metallista valmistetut valaisimet kodin jokaiseen tilaan. Metalli on perinteinen valaisinmateriaali, joka sopii niin perinteiseen kuin moderniinkin sisustukseen. Valittavanasi on erisävyisiä metallivalaisimia. Sopisiko kotiisi kirkas krominen, lämmin messinkinen, viileä hopeinen vai ehkä musta, moderni metallivalaisin? Tule tutustumaan kattavaan valaisinvalikoimaan ja löydä oman kotisi sisustukseen täydellisesti sopiva metallivalaisin.\nNäytä 583 tuotetta